รัฐบาลไทย-ข่าวทำเนียบรัฐบาล-รมว.กษ. ติดตามการดำเนินโครงการบริหารจัดการน้ำฝายแม่ปิงเก่า (ฝายชลขันธ์พินิต) จ.เชียงใหม่
วันศุกร์ที่ 27 พฤศจิกายน 2563
รมว.กษ. ติดตามการดําเนินโครงการบริหารจัดการน้ําฝายแม่ปิงเก่า (ฝายชลขันธ์พินิต) จ.เชียงใหม่
รมว.กษ. ติดตามการดําเนินโครงการบริหารจัดการน้ําฝายแม่ปิงเก่า (ฝายชลขันธ์พินิต) จ.เชียงใหม่ มุ่งเน้นการบริหารจัดการน้ําอย่างเป็นระบบในแต่ละพื้นที่ และต้องใช้น้ําอย่างมีคุณค่ามากที่สุด
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ลงพื้นที่ติดตามการดําเนินโครงการบริหารจัดการน้ําฝายแม่ปิงเก่า (ฝายชลขันธ์พินิต) ณ ต.ขัวมุง อ.สารภี จ.เชียงใหม่ โดยการบริหารจัดการโครงการดังกล่าว เป็นการบริหารจัดการน้ําฤดูแล้งในลุ่มน้ําปิงตอนบนพื้นที่จังหวัดเชียงใหม่-ลําพูน ซึ่งกระทรวงเกษตรฯ โดยกรมชลประทาน มีภารกิจในการจัดสรรน้ําอย่างเหมาะสมให้กับภาคส่วนต่าง ๆ ที่ใช้น้ําจากเขื่อนแม่งัดสมบูรณ์ชล ประกอบด้วย ภาคอุปโภค-บริโภคที่ใช้น้ําผ่านการบริการของการประปาส่วนภูมิภาคเขต 9 (เชียงใหม่-ลําพูน) ภาคการเกษตรที่ใช้น้ําจากฝายและประตูระบายน้ําในแม่น้ําปิงสายหลัก จํานวน 10 แห่ง และภาคอุตสาหกรรมที่ใช้น้ําผ่านการบริการน้ําประปาของการนิคมอุตสาหกรรมภาคเหนือ
ทั้งนี้ โครงการฝายแม่ปิงเก่า (ฝายชลขันธ์พินิต) เป็นหนึ่งในโครงการฝายและประตูระบายน้ําในแม่น้ําปิงสายหลัก ซึ่งอยู่ในความดูแลรับผิดชอบของโครงการชลประทานลําพูน สํานักงานชลประทานที่ 1 กรมชลประทาน มีพื้นที่โครงการครอบคลุมจังหวัดเชียงใหม่และลําพูน ประมาณ 45,546 ไร่ ประกอบด้วย พื้นที่ในเขตจังหวัดเชียงใหม่ 17,384 ไร่ และในเขตจังหวัดลําพูน 28,162 ไร่ มีการจัดสรรน้ําให้กับภาคส่วนต่าง ๆ ที่หลากหลายครบทั้งภาคการเกษตร ภาคอุปโภค-บริโภค และภาคอุตสาหกรรม โดยการบริหารจัดการน้ําในฤดูแล้งต้องบูรณาการร่วมกับภาคส่วนต่าง ๆ ทั้งกลุ่มผู้ใช้น้ําของฝายและประตูระบายน้ํา จํานวน 10 แห่ง และสถานีสูบน้ําด้วยไฟฟ้าจํานวน 90 แห่ง ตลอดแนวแม่น้ําปิงสายหลักทั้งสองฝั่ง รวมถึงต้องจัดสรรน้ําให้กับภาคการอุปโภค-บริโภคที่สําคัญคือการประปาลําพูน และภาคอุตสาหกรรมให้กับการนิคมอุตสาหกรรมภาคเหนือ ซึ่งเป็นโครงการที่ต้องอาศัยแหล่งน้ําต้นทุนจากเขื่อนแม่งัดสมบูรณ์ชลที่อยู่ห่างออกไปทางต้นน้ําเป็นระยะทางประมาณ 60 กิโลเมตร จึงต้องมีการวางแผนการจัดสรรน้ําอย่างเหมาะสมทั้งปริมาณและเวลา เพื่อให้สอดคล้องกับความต้องการใช้น้ําในฤดูแล้งของทั้งภาคอุปโภค-บริโภค ภาคการเกษตร และภาคอุตสาหกรรม
สําหรับมาตรการในการบริหารจัดการน้ําช่วงฤดูแล้งในเขตพื้นที่ลุ่มแม่น้ําปิงตอนบน (จ.เชียงใหม่-ลําพูน) สํานักงานชลประทานที่ 1 จําเป็นต้องรักษาเสถียรภาพตลอดลําน้ําแม่ปิง โดยการใช้อาคารชลประทานไม่ว่าจะเป็นประตูระบายน้ํา หรือฝายทดน้ํา ในการควบคุมปริมาณน้ําและบริหารจัดการน้ําในลําน้ําแม่ปิง อีกทั้งประสานไปยังหน่วยงานที่เกี่ยวข้องในการควบคุมคุณภาพของน้ําก่อนปล่อยลงสู่แหล่งน้ําต่าง ๆ พร้อมทั้งขอความร่วมมือจากเกษตรกรในพื้นที่หันมาเพาะปลูกพืชใช้น้ําน้อยแทนการเพาะปลูกข้าวนาปรัง และลดการเลี้ยงปลากระชังในลําน้ําแม่ปิง เพื่อเป็นการรักษาระบบนิเวศในลําน้ํา และขอให้เกษตรกรกลุ่มผู้ใช้น้ําดําเนินการสูบน้ําตามรอบเวรที่จัดไว้สําหรับส่งน้ําไปยังพื้นที่การเกษตรต่าง ๆ เนื่องจากปริมาณน้ําต้นทุนมีอยู่อย่างจํากัด จึงขอความร่วมมือจากทุกภาคส่วนปฏิบัติตามมาตรการดังกล่าวอย่างเคร่งครัด เพื่อให้มีน้ําเพียงพอสําหรับทุกกิจกรรมตลอดฤดูแล้งนี้
"ในวันนี้ประเทศไทยกําลังผ่านพ้นช่วงฤดูฝน หลังจากนี้น้ําต้นทุนจะน้อยลง วิธีที่ดีที่สุดและเป็นหน้าที่ของทุกภาคส่วนคือต้องช่วยกันบริหารจัดการน้ําต้นทุนที่มีอยู่ให้สามารถใช้อยู่ได้ตลอดจนถึงฤดูฝนหน้า นอกจากนี้ การเพิ่มแหล่งกักเก็บน้ํา การบริหารน้ําต้นทุนยังเป็นสิ่งที่จําเป็นและสําคัญที่สุด ซึ่งส่วนราชการมีหน้าที่เพิ่มต้นทุนน้ําให้เกษตรกร แต่อย่างไรก็ตาม เกษตรกรเองควรมีแหล่งน้ําในพื้นที่ของตัวเองด้วย สําหรับการบริหารจัดการน้ําในปีนี้ต้องบริหารจัดการน้ําอย่างเป็นระบบในแต่ละพื้นที่ ต้องใช้น้ําอย่างมีคุณค่ามากที่สุด ตามลําดับความสําคัญ ทั้งการอุปโภค-บริโภค การรักษาระบบนิเวศน์ ภาคการเกษตร ภาคการท่องเที่ยว และภาคอุตสาหกรรม ส่วนราชการทุกภาคส่วนโดยเฉพาะส่วนภูมิภาค จะต้องเข้ามามีบทบาทสําคัญ นอกจากการบริหารจัดการน้ําอย่างเป็นระบบน้ําแล้ว ต้องบริหารจัดการผู้ใช้น้ําด้วย โดยต้องรณรงค์การใช้น้ําตลอดทั้งปี ต้องปลูกจิตสํานึกเพื่อประโยชน์ของคนไทยและภาคส่วนอื่น ๆ ในวันนี้จึงขอเป็นตัวแทนความห่วงใยจากรัฐบาล ถึงพี่น้องข้าราชการที่เป็นส่วนสําคัญและถือเป็นตัวแทนของภาครัฐ ในการเข้าถึงพี่น้องประชาชน และดูแลช่วยเหลือพี่น้องประชาชนอย่างเต็มความสามารถ ซึ่งจะต้องขับเคลื่อนทุกภาคส่วนไปพร้อม ๆ กัน มีการบูรณาการการทํางานร่วมกัน เพื่อให้ประเทศขับเคลื่อนไปข้างหน้าอย่างมั่นคงและยั่งยืน" นายเฉลิมชัย กล่าว